Spomen ploča na mjestu održavanja prve nogometne utakmice u Hrvatskoj
**Nogomet je u Rijeku** stigao relativno rano. Moderni se nogomet širio uglavnom u dva pravca: jedan je išao preko morskih luka (Hamburg, Le Havre, Bilbao, Marseille, Barcelona, Genova, Indija, Sjeverna i Južna Amerika), a drugi europskim kontinentom onuda gdje se gradila željeznica. Rijeka je spadala u one privilegirane gradove tog doba koji su, nekako istovremeno, bili zahvaćeni s oba ta pravca.

Povijest
--------

Prva nogometna utakmica na području Hrvatske odigrana je u Rijeci. Godine 1873. na inicijativu Roberta Whiteheada, inženjera i vlasnika tvornice Torpedo, utakmicu su odigrale ekipe sastavljene od djelatnika Mađarskih željeznica s jedne i engleskih radnika s druge. Englezi su radili u tadašnjem Riječkom tehničkom zavodu (Stabilimento Tecnico di Fiume) koji kasnije postaje tvornica Torpedo, a utakmica je odigrana na području poznatom kao Pod Jelšun, između ulaza u bivšu tvornicu Torpedo i INA-ine rafinerije na Mlaki.

Početkom stoljeća nogomet je bio glavni šport i najrasprostranjeniji u gradu i okolici. Od različitih vrsta lopte i različitih terena do igrališta i trgova igrao se nogomet i bio prethodnik osnivanja klubova.

Dana 3. studenoga 1905. godine, u Rijeci su po prvi put gostovali zagrebački nogometaši - Prvi nogometni i športski klub Zagreb. PNIŠK Zagreb pobijedio je »Club Atletico Fiumano« rezultatom 4:3. Za domaćine su nastupili: Singer, Mathiasko, Fleischman, Fiorello La Guardia, Naschitz, Szemere, Hoelczh, Diamant,Morini, Fink i Schoen, a za goste: Baki, Slavnić, Kiseljak, Kabelka, Filipić, Koruna, Višinger, Ugrinić, Todl, Polivka i Ralo

Godine 1920. i 1921. osim prijateljskih utakmica igra se i prvenstvo Rijeke i regije Venezia Giulia. U prvenstvu sudjeluju: Olympia, Gloria, Grion Pula, Edera Trisete. Finale: Olympia – Edera 7:0. Prvak je Olympia.

### 1904.: Olympia

Godine 1904. osniva se klub Olympia.

Među osnivačima bili su braća Mittrovich, Carlo Colussi, Antonio Marchich, Aristodemo Susmel i Agelasio Satti. Olympia je imala sekcije biciklizma, plivanja, lake atletike i boks.

Momčad: Mihalich I, Goacci, Kusmann, Paulinich III, Diosy, Simcich, Ossoinak, Kregar, Pauletig, Pillepich, Gugnali.

### 1908.: SŠK / HŠK Victoria

Godine 1908. učenici sušačke gimnazije utemeljuju Srednjoškolski športski klub koji 1910. godine mijenja ime u Hrvatski športski klub Victoria.

Victorija je prvu utakmicu odigrala 4. listopada 1911. Protivnik je bila Olimpija iz Karlovca, a rezultat 12:0 u korist Victorije. Ovo je bila i prva utakmica koja se igrala po pravilima nogometne igre.

Nogometaši HŠK Victorie 1. lipnja 1913. igrali su prvu utakmicu na svom novom igralištu Kantrida s ekipom HAŠK Građanskog iz Zagreba. Ta povijesna utakmica završila je rezultatom 3:0 za Victoriju.

### 1917.: Doria / Gloria

30. travnja 1917. osniva se klub Doria koji ubrzo mijenja ime u Gloria. Stalni gosti kafića Marittimo na Piazza Dante počinju s aktivnostima 17. siječnja 1918. i već 1919. osvajaju kup Grazioli. Stvarne vođe bili su Delfino, Host i Vescia.  Upravi kluba se pridružuju: Marot, Tominovich, Orsetti, Stebel, Thonon, Locatelli, Ravalico i Toglian. Momčad u sastavu Milautz, Romeo Milinovich, Negrich I, Dobrievich, Volk, Spadavecchia, Negrich II. Financijski solidna sa brojnim navijačima 1920./21. osvaja regionalno prvenstvo i ulazi u Drugu ligu. Poznata je i pobjeda nad Virtus Veneziom od 7:1.

Ekipu su činili: Varglien, Giacchetti I i II, Gregar, Ossoinack, Paulinich, Diossy, Crulcich, Schmidt, Sega, Pillepich, Reich i Tarlao.

### 1919.: NK Orijent

*Glavni članak: NK Orijent*
NK Orijent je osnovan 1919. godine pod imenom Orient. Ime klubu je dao pomorac F. Matković i u svojim počecima Orijent je bio klub radničke i đačke mladeži. U prvoj ekipi Orijenta 1919. godine igrali su: Tone Stipčić, Francele Malovac, Pere Spicjerić, Mavro Stipčić, Roko Ladišić, Perušić, Dukić, Delo Bolha, Fran Matrljan, Grozdanić i Ivić Marač.

**Navijači**: Red fuckers, osnovani 1988.

### 1919: C. S. Fiume

Godine 1919. osniva se C. S. Fiume koji su osnovali radnici tvornice Torpeda.

Prvo vodstvo kluba činili su: Jugo, Barbinich i Racchetta, uz kasnije pridošle Sternissa I, Sega, Calcih, Zamparo, Vale, Puhar, Ghisdavcich i Contento. Jedini problem bio je novac jer se klub financirao samo od članarina.

Momčad: Andreis, Serdoz, Pinter, Battaia, Stiglich, Racchetta, Libero, Dobrievich, Tomaz, Slave, Stradiot, Grabner, Slavich, Battaia, Colazio, Calcich, Ghisdavcich, Coffau II, Blocher, FDobrievich, Sternissa i Burattini; Trener: Zamparo; Liga: II i III

### 1926.: U. S. Fiumana

Unione Sportiva Fiumana (Sportski savez Fiumana) nastala je 2. rujna 1926. spajanjem nogometnih klubova Gloria i Olympia. Fiumana je objedinila najbolje igrače dvaju momčadi, prije svega braću Varglien i Milinovich.  U.S. Fiumana naslijedila je stadion Kantridu, koji se u to vrijeme zvao *Stadio Comunale del Littorio*. Igrač Fiumane Rodolfo Volk kasnije je za Romu postigao 103 gola u pet prvenstava i još uvijek je četvrti na klupskoj ljestvici strijelaca svih vremena, a obilježilo ga je vrijeme fašizma, kada je grad bio dio Kraljevine Italije. Prvu utakmicu U.S. Fiumana odigrala je na stadionu Kantrida (tada Stadio Comunale del Littorio) 20. rujna 1926. s ekipom Bologne F.C. u prijateljskom susretu, a slavili su gosti rezultatom 2:3. 

Prva garnitura igrača u tamnocrvenim majicama (amaranto) bila je: Marietti, Romeo Millinovich, Pillepich, Narciso Millinovich, Ossoinak, Mario Varglien, Francesco Nerich, Serdoz, Tarlao, Mihalich i Spadavecchia.

  

### 1946.: FD Quarnero / HNK Rijeka

*Glavni članak: HNK Rijeka*
HNK Rijeka, tada kao *FD Quarnero* (Kvarner) osnovana je krajem srpnja 1946. Dvadesetak rukovoditelja riječkog sporta raspravljali su tri sata o budućnosti riječkog nogometa. Odlučivalo se između dva prijedloga, okupiti najbolje nogometaše u klubu Lučki Radnik (prvak Rijeke u sezoni 1945./46.) ili osnovati novo društvo. Usvojen je drugi prijedlog i osnovan je novi klub imena "Kvarner", koji je počeo u velikom stilu. U prijateljskom susretu, 1. kolovoza 1946. godine, pred 6000 gledatelja pobijedio je s 2:0 splitski NK Hajduk. Prvi gol u povijesti Kvarnera (Rijeke) postigao je Rinaldo Petronio. Za ulazak u Prvu ligu morao se odigrati dvostruki susret izmedu Kvarnera i Unione sportiva operaia iz Pule. Kvarner je u Rijeci izgubio 1:2, ali je u Puli pobjedio 4:1, te je izborio svoj prvi ulazak u Prvu ligu.

Slavne momčadi tog razdoblja:

* 1946/47. Gino Gardassanich, Tibljaš, Blasich, Pavanello, Macorin, Bertok, Nori, Laurencich, Burattini, Petronio, Cergnar
* 1948/49. Ravnic I, Tomljenovic, Kivela, Legan, Ljubacev, Sinosich, Zikovic, Gredelj, Košak, Car, Krkovic, Osojnak, Chinchella, Stetka, Pavletic, Miculinic, Crisman, Vakanjac.

3. lipnja 1954. Kvarner mijenja ime u *Rijeka*..

**Navijači**: Armada, osnovani 1987.

### 1998.: ŽNK Rijeka-Jack Pot

*Glavni članak: ŽNK Rijeka-Jack Pot*
Ženski nogometni klub Rijeka-Jack Pot osnovan je 27. kolovoza 1998. godine pod imenom Jack Pot, a od 2007. godine nosi naziv Rijeka-Jack Pot. Osnovale su ga sestre Brankica Lukanić, Ružica Gregov, Hermina Trošelj i Ankica Kovačić.

Ostali klubovi
--------------

* Lokomotiva, osnovana 1946.
* Lučki Radnik, osnovan 1929.
* Rikard Benčić, osnovan 1948.
* Zamet, osnovan 1925.

Istaknuti igrači
----------------

#### Do 1945. - prve generacije

Istaknuti riječki nogometaši koji su svojim nogometnim znanjem oduševljavali do Drugog svjetskog rata i neposredno nakon njega, osvajači niza trofeja i članovi raznih reprezentacija (Kraljevina Jugoslavija, Italija, SAD):

|  |  |  |
| --- | --- | --- |
| * Rudi Dobrijević
* Gino Gardassanich
* Guido Gratton
* Ezio Loik
* Marcello Mihalich
 |   | * Daniel Paškvan
* Slavko Šurdonja
* Giovanni Varglien
* Mario Varglien
* Rodolfo Volk
 |

#### 1945. - 1990. - SFRJ

Nogometaši koji su za vrijeme Jugoslavije nastupali za "A", "B", amatersku i olimpijsku reprezentaciju :

|  |  |  |  |  |
| --- | --- | --- | --- | --- |
| * Radojko Avramović
* Marijan Brnčić
* Boško Bursać
* Luciano Celić
* Mladen Cukon
* Nikica Cukrov
* Dragutin Čohar
* Damir Desnica
* Celestin Gašparini
* Nenad Gračan
* Tonči Gulin
 |   | * Miloš Hrstić
* Marijan Jantoljak
* Ivo Jerolimov
* Ivan Kocjančić
* Ante Kovačić
* Goran Kovačić
* Miodrag Kustudić
* Vladimir Lukarić
* Angelo Milevoj
* Šime Miočić
* Josip Mohorović
 |   | * Velimir Naumović
* Berislav Poldrugovac
* Nereo Pugelj
* Petar Radaković
* Dragan Rajović
* Mauro Ravnić
* Milan Ružić
* Vinko Srok
* Ivica Šangulin
* Zoran Škerjanc
* Nedeljko Vukoje
 |

#### Nakon 1990. - Hrvatska

Od osamostaljenja Hrvatske za "A" reprezentaciju su nastupali:

|  |  |  |  |  |
| --- | --- | --- | --- | --- |
| * Jasmin Agić
* Boško Balaban
* Leon Benko
* Elvis Brajković
* Goran Brajković
* Igor Budan
* Tonči Gabrić
* Dario Knežević
 |   | * Fabijan Komljenović
* Siniša Linić
* Damir Milinović
* Mladen Mladenović
* Dubravko Pavličić
* Saša Peršon
* Renato Pilipović
* Mladen Romić
 |   | * Robert Rubčić
* Anas Sharbini
* Dario Smoje
* Daniel Šarić
* Davor Vugrinec
* Zoran Vulić
 |

#### Nogometašice

Od Riječanki i igračica "Rijeka-Jack Pota" za hrvatsku žensku nogometnu "A" reprezentaciju nastupale su :

|  |  |  |
| --- | --- | --- |
| * Martina Čop
* Petra Glavač
* Dušanka Juko
* Sara Klarić
* Branka Karnjus
* Andrea Martić
 |   | * Sandra Morožin
* Barbara Perić
* Valentina Stipančević
* Doris Turkanović
* Andrea Valušpek
* Ivona Zron
 |

Istaknuti treneri
-----------------

Najistaknutiji treneri koji su djelovali u Rijeci su:

|  |  |  |  |  |
| --- | --- | --- | --- | --- |
| * Miroslav Blažević
* Marijan Brnčić
* Drago Čohar
* Srećko Juričić
* Matjaž Kek
* Ivan Kocjančić
 |   | * Vladimir Lukarić
* Ivan Đalma Marković
* Tihomir Mrvoš
* Željko Mudrovčić
* Stojan Osojnak
* Elvis Scoria
 |   | * Joško Skoblar
* Dragan Skočić
* Dragan Spasojević
* Mladen Vranković
* Angelo Živković
 |

Izvori
------

* issuu.com Zlatko Morenjak, Feruccio Burburan: *Rijeka nogometa 1873-1948*, Rijeka, 2006.
* *Rijeka*; Nogometni leksikon, LZMK Arhivirano 2021-07-09 na Wayback Machine-u

1. 1 2  Ferruccio Burburan i Zlatko Moranjak, Kratka povijest riječkog nogometa, SUŠAČKA REVIJA broj 58/59 (pristupljeno 20. rujna 2013.)
2. ↑  Cvijanović, Mišo: Vječna Kantrida, Rijeka info studeni 2005. - Grad Rijeka
3. ↑  Ferruccio Burburan i Zlatko Moranjak, Igrala se, pikala se, SUŠAČKA REVIJA broj 61 (pristupljeno 20. rujna 2013.)
4. ↑  Matovinović, Izidor, Pola stoljeća "Orijenta" 1919-1969, SD Orijent, Rijeka, 1970. Tipograf, Rijeka
5. 1 2  Lazzarich, Marinko: Kantrida bijelih snova, HNK Rijeka, Rijeka 2008.
6. ↑  FC Bologna statistika
7. ↑  Povijest HNK Rijeke
8. 1 2 3 4 5  Mikulić, Zoran Labud: Oni su obilježili riječki nogomet, Riječka enciklopedija Fluminensia, svibanj 2013

Vanjske poveznice
-----------------

* službene stranice HNK Rijeka
* službene stranice NK Orijent Arhivirano 2015-08-01 na Wayback Machine-u
* službene stranice ŽNK Rijeka Jack Pot
* službene stranice KN Armada Arhivirano 2013-09-29 na Wayback Machine-u
* službene stranice KN Red fuckers